**Exkurzia Bratislava Viedeň 17. – 19. september 2015**

**Spolupráca našej školy s rakúskou firmou LKW WALTER sa intenzívne rozvíja od roku 2009. Jednou z aktivít je aj exkurzia do firmy vo viedenskej centrále, ktorú sme v tomto roku navštívili už po piatykrát.**

**31 študentov 2. – 4. Ročníka, ktorí sa učia nemčinu, mali možnosť poznať činnosť jednej z najvýznamnejších špedičných firiem nielen v Rakúsku, ale aj celej Európe. Po krátkej prezentácii vo vynovených priestoroch navštívili študenti jednotlivé oddelenia, aby sa bližšie zoznámili s prácou transportného manažéra a zároveň sa stretli aj s absolventmi našej školy, ktorí na tejto pozícii pracujú vo firme už niekoľko rokov.**

**Súčasťou exkurzie je prehliadka historických pamätihodností Viedne. Zvyšné dni exkurzie strávili študenti v našom hlavnom meste, aby poznali jeho históriu i súčasnosť. K úspešnému priebehu exkurzie prispelo aj nádherné počasie a dobrá nálada.**

**Ďakujeme p. riaditeľke A. Židovej, p. zástupkyni E. Ringerovej, p. profesorkám M. Lenartovej a Ľ. Milovčíkovej za organizáciu vydarenej exkurzie.**